[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000006", "text": "Neuadd Fwyd y Ffair Aeaf"}, {"text_idx": "#000008", "text": "\u2019Does ond wythnos i fynd nes bydd Maes Sioe Frenhinol Cymru yn fwrlwm o weithgaredd wrth inni groesawu ymwelwyr yn o\u0302l i\u2019n hoff ddigwyddiad teuluol, yr W\u0302yl Tyddyn a Chefn Gwlad."}, {"text_idx": "#000009", "text": "Yn digwydd y penwythnos nesaf (20fed ac 21ain Mai) mae\u2019r W\u0302yl yn ddathliad o fywyd gwledig a byw yn y wlad gyda gweithgareddau cadw tyddyn wrth ei chalon. Mae\u2019r digwyddiad penwythnos o hyd yn arddangosfa o amrywiaeth gwirioneddol cefn gwlad Cymru. Ynghyd a\u0302 chasgliad o atyniadau\u2019r cylch arddangos, cystadlaethau, gweithgareddau plant, stondinau masnach siopa, cerddoriaeth fyw, a bwydydd a diodydd blasus, mae\u2019r W\u0302yl yn addo bod yn ddiwrnod allan gwych i bawb!"}, {"text_idx": "#000012", "text": "I\u2019r rheini sy\u2019n chwilio am hwyl i\u2019r teulu, gellwch gymryd rhan yn y gweithgareddau beicio a\u2019r cwrs rhwystrau. Gall plant roi cynnig ar feicio, ac mae helmedau a beiciau wedi\u2019u darparu. Yn ymddangos yn yr Ardal Bwyd Gwledig hefyd, mae Syrcas Deuluol Panic yn dychwelyd i ddiddanu gyda sgiliau syrcas, gweithdai, a sioeau pypedau traddodiadol. I ryngweithio gydag anifeiliaid, bydd Fferm Dros Dro Pentre yn dod ag amrywiaeth o anifeiliaid fferm bychain draw, yn cynnwys merlod, geifr, mynnau geifr, w\u0302yn, cwningod a moch cwta, ynghyd ag ardal ddarganfod Ysgol Goedwigaeth gyda chrefftau a gweithgareddau synhwyraidd."}, {"text_idx": "#000014", "text": "I\u2019r rheini yn eich plith sydd wrth eu bodd a\u0302 chw\u0302n, mae Prif Sioe Gw\u0302n Agored Cymru yn cael ei chynnal drwy\u2019r penwythnos gyda\u2019r cyfle i weld miloedd o gw\u0302n yn cystadlu am gyfle i gymhwyso ar gyfer Crufts 2024. Yn wahanol i\u2019n digwyddiadau eraill, mae croeso i ymwelwyr ddod a\u0302\u2019u cw\u0302n eu hun i\u2019r W\u0302yl. Bydd Morgannwg, Sir Nawdd CAFC yn cynnal Sioe Gw\u0302n Hwyl fel newyddbeth yn yr Ardal Bywyd Gwledig. Felly, os oes gan eich ci bach y gynffon fwyaf siglog, dyma\u2019r gystadleuaeth i chi!"}, {"text_idx": "#000015", "text": "I selogion yr ardd a phlanhigion, bydd Garddwriaeth Cyswllt Ffermio yn cymryd Canolfan yr Aelodau drosodd ar gyfer y Farchnad Tyfwyr. Bydd tyfwyr profiadol sy\u2019n cynrychioli trawstoriad o\u2019r diwydiant garddwriaeth yn cael y cyfle i rannu eu gwybodaeth a\u2019u harbenigedd ac i arddangos eu cynhyrchion yn ystod y digwyddiad deuddydd."}, {"text_idx": "#000017", "text": "Bydd yr w\u0302yl wanwyn yn rhoi lle amlwg i thema pethau o dras a phethau clasurol gydol yr amser, yn cynnwys Arddangosfa 75ain Pen-blwydd Gw\u0302yl Land Rovers Cymru, ystafell de o dras yn yr Ardal Bywyd Gwledig, ceir a beiciau o dras, Tractorau Morgannwg, arddangosiad godro o dras, ac Arddangosfa Gneifio o Dras Meirionnydd."}, {"text_idx": "#000019", "text": "I\u2019r rheini ohonoch ar draws y ffin i Gymru, rydym ond hwb, cam, a naid ymaith! Mae Maes Sioe Frenhinol Cymru yn hawdd ei gyrraedd o bob cyfeiriad ac mae wedi\u2019i leoli ble mae\u2019r A470 a\u2019r A483 yn croesi yn Llanfair-ym-Muallt."}, {"text_idx": "#000020", "text": "Mae tocynnau ar gyfer yr W\u0302yl Tyddyn a Chefn Gwlad ar gael ar wefan CAFC. Mae tocynnau ar-lein i fore-godwyr yn \u00a318 i oedolion, \u00a35 i blant, neu pam na arbedwch chi arian a phrynu tocyn teulu?"}]